Col nome uficiałe del Dependense de ła Coróna se intende un grupo de teritori che depende diretamente da ła Monarchìa Britànica ma no łe fa mìa parte del Stato del Regno Unìo, diversamente dai Teritori da Mar. Fra łe dependense de ła Corona ghe xe łe Ìxołe del Canal e l'Ìxoła de Man. Łe xe dei posediminti veci che no i ze mai stài unìi formalmente coi altri Regni che invese i ga formà el Regno Unio de Gran Bretagna e Irlanda del Nord. Łe łeje del Parlaménto de Londra łe pol entrar in vigor soło se łe vien aprovàe dai Parlaminti locałi e anca questo l'è senpre pi raro. El poter de ciapar desixion su łe Dependense contro ła só vołontà el ghe xe come ùltima risorsa teòrica ma l'è raro forte che el vegna doparà par davero.